钦定古今图书集成/明伦汇编/氏族典/第084卷 > 胡抟
## 钦定古今图书集成/明伦汇编/氏族典/第084卷 > 胡抟

按《万姓统谱》：“抟字元举，婺源人，明经九世孙。少孤，兄
弟三人，伯兄捐主家事，抟与弟持刻励于学，自为师
友。抟登绍兴辛未进士第，教授杭州，改秩宰弋阳，再
调吉之永丰。为人慷慨重义，方贫贱时，与持馆乡校，
得礼币悉归于伯氏，以给伏腊。及仕，俸入亦如之。死
之日，室无私储，惟古书及平生所为文而已。持字元”
充，一字公操。登隆兴元年进士，初仕鄱阳簿，升上元
丞，改秩宰闽，乃求佥判南康而归。